ඉතා පැහැදිලිව පෙරභව ජීවිත තොරතුරු හෙළි කළ ඇතැම් දරුවන්ට තවමත් ඔවුන්ගේ පෙරභව ජීවිතය මතකයේ තිබේ. ඇතැමුන් වැඩිවියට පත්වී සිටියද ඔවුන් කුඩා කලදී කළ ප්‍රකාශ ලිඛිත සටහන් ලෙස පර්යේෂණවලට ඇතුළත් කර ඇත. එවැනි දරුවන්ගේ ප්‍රකාශ අනුව පෙර භවයට සම්බන්ධ පවුල් හෝ කිසියම් ඥාති හිතමිතුරන් සොයාගත හැකි නම් ඒ පිළිබඳ පර්යේෂණ පැවැත්වීමට තවමත් අවස්ථාව තිබේ. සිය පෙරභවය පිළිබඳව ඉතා පැහැදිලිව අනාවරණය කළ දැරියක් 2003 වසරේදී අවිස්සාවේල්ලේදී උපත ලැබීය. ඇය අනාවරණය කළේ මීට පෙර ජීවත්ව සිටියේ ඇඹිලිපිටිය ප්‍රදේශයේ බවය. එහිදී වෙඩි වැදීමකින් මරණය සිදුවී ඇති බැව් ඇගේ මතකයේ තිබිණි. වෙඩි වැදීම සිදුවීමෙන් පසු මළ සිරුරු දක්නට ලැබුණ අන්දම ඇය විසින් චිත්‍රයක් මගින්ද පෙන්වා දුන්නේ දෙමාපියන් පුදුමයට පත් කරවමිනි.
ඇය මීට පෙර ජීවත්ව ඇත්තේ කොහේද ?
ඇඹිලිපිටිය ප්‍රදේශයේ